钦定古今图书集成/明伦汇编/氏族典/第336卷 > 刘沔
## 钦定古今图书集成/明伦汇编/氏族典/第336卷 > 刘沔

按《唐书刘沔传》：“沔字子汪，徐州彭城人。父廷珍。沔少
孤，事范希朝，署牙将。希朝卒，入为神策将。太和末，累
迁大将军，擢泾原节度使，徙振武。开成三年，突厥劫
营田，沔击之，贼一辔无返者，进检校户部尚书。会昌
二年，拜河东节度。以还太和公主功，加检校司空，徙
忠武节度使，致仕，卒。”